[image: image1.png]OBLMHA KUPKOBO MUNICIPALITY KIRKOVO



 
ДО

ПРЕДСЕДАТЕЛЯ НА

ОБЩИНСКИ СЪВЕТ - КИРКОВО

ОБЛАСТ КЪРДЖАЛИ


П Р Е Д Л О Ж Е Н И Е
От Шинаси Сюлейман -Кмет на община Кирково

ОТНОСНО: Разрешаване процедура по изработване на проект за подробен устройствен план на 


       поземлени имоти извън границите на урбанизираната територия 

Уважаеми г-н Председател,

Уважаеми общински съветници,

Във връзка с постъпило заявление на основание чл.124а, ал.5 от  ЗУТ с вх.№94-00-4020/23.07.2026г. от Владимир Радославов Минчев с постоянен адрес с.Горно Къпиново,общ.Кирково за разрешаване процедура по изработване на подробен устройствен план – план за застрояване за поземлен имот /ПИ/ извън границата на урбанизираната територия с идентификатор 16821.11.872 в местноста „Конакът“ с начин на трайно ползване /НТП/ „нива“ по КККР на землището на с.Горно Къпиново, община Кирково,обл.Кърджали с цел провеждане процедура по промяна предназначението на земеделска земя за неземеделски нужди. За имота съгласно действащия ОУП на община Кирково и приложено Удостоверение изх.№94-00-3945/23.07.2026г. на община Кирково е предвидена и попада в устройствена зона с допустима смяна на предназначение „ЗЗдоп“ в която зона имотите са с право на промяна на предназначението в устройствени зони „Жм“, „Смф“, „Пп“, „Ов“ и „Ок“ и по  искане на Възложителя в предвид новите инвестиционни намерения-изграждане на жилищна сграда със смесено предназначение – жилищна с търговски партер в устройствена зона „Смф“ и Ваше положително решение е допустима. 
За изпълнение на дейностите по реализиране на инвестиционното намерение изготвяне проект за ПУП-ПЗ, във връзка с чл.21,ал.1 и ал.2 и ал.3 от ЗОЗЗ е необходимо едновременно с основната площадка да се промени предназначението и на част от поземлен имот с идент.16821.11.874 с НТП „селскостопански, горски, ведомствен път“- публична държавна собственост, с цел осигуряване на транспортен достъп чрез път с трайна настилка,свързан с изграждането и ползването на обекта, което се извършва едновременно с основния обект, който ще послужи и за прокарване на мрежи и съоръжения/ „ВиК и ел.схеми“/ за ПИ с идент. 16821.11.872 по КККР на с.Горно Къпиново,общ.Кирково .
В предвид изложеното и в изпълнение на изискванията на  чл. 21, ал.1, т.11 от ЗМСМА, чл. 21, ал.1-3 от ЗОЗЗ, както и чл.30, ал.3 от ППЗОЗЗ, предлагам ОбС-Кирково да вземе следното

Р Е Ш Е Н И Е

На основание чл.21,ал.1,т.11 от ЗМСМА и чл.124а, ал.1 и чл.124б,ал.1 от ЗУТ, при спазване разпоредбите на чл.12,ал.2 и чл.59,ал.1 от ЗУТ,  чл.21,ал.1,ал.2 и ал.3, чл.29,ал.1 от ЗОЗЗ 






  Р  Е  Ш  И :

Разрешава за сметка на възложителя Владимир Радославов Минчев изработване на ПУП-ПЗ за поземлен имот /ПИ/ извън границата на урбанизираната територия с идентификатор 16821.11.872 в местноста „Конакът“ с начин на трайно ползване /НТП/ „нива“ по КККР на землището на с.Горно Къпиново, община Кирково,обл.Кърджали с цел провеждане процедура по промяна предназначението на земеделска земя за неземеделски нужди. За имота се допуска да се предвиди отреждане за устройствена зона със смесени функции,съгласно искане на Възложителя и действащия ОУП на община Кирково, за изграждане на жилищна сграда със смесено предназначение-жилищна част с търговски партер. ПУП-ПЗ да е с градоустройствени параметри : Пзастр.60%, Кинт.2, мин.озел. 30%, макс. височина на сградата – макс.15м /5етажа/, съответстващи на параметрите на действащия ОУП. 
В изпълнение разпоредбите на чл.21,ал.1,ал.2 и ал.3 от ЗОЗЗ разрешава едновременно с ПЗ да се изработи и ПУП-ПП  за засегнатата част от ПИ с идент. 16821.11.874 по КККР на с.Горно Къпиново с НТП „селскостопански, горски, ведомствен път“- публична държавна собственост, с цел осигуряване на транспортен достъп чрез път с трайна настилка,свързан с изграждането и ползването на обекта, което се извършва едновременно с основния обект, който ще послужи и за прокарване на мрежи и съоръжения/ „ВиК и ел.схеми“/ за ПИ с идент. 16821.11.872 по КККР на с.Горно Къпиново,общ.Кирково .
При разработката на ПУП да се спазват разпоредбите на чл.12,ал.2, чл.59,ал.1 и чл.108,ал.1 от ЗУТ, и чл.21,ал.1,ал.2 и ал.3, и чл.29,ал.1 от ЗОЗЗ.

Одобрява заданието на възложителя, с което обосновава необходимостта от изработването на плана, придружено от опорен план с информация за съществуващо положение на имота.

Проектът да бъде изготвен от правоспособни специалисти (чл.229 и чл.230 от ЗУТ и § 13 от ПРЗУТ).

Проектът да бъде съгласуван със заинтересуваните  централни и териториални администрации по реда на чл.127,ал.2 от ЗУТ.

Обхватът и съдържанието на подробния устройствен план да се съобразят с разпоредбите на Наредба №8 на МРРБ за обема и съдържанието на устройствените схеми и планове– ДВ.бр.57/2001г. и БСА бр.9/10 от 2001г. на МРРБ при спазване изискванията на Наредба №7/22.12.2003г. за правила и нормативи за устройство на отделните видове територии и устройствени зони. 

Проектът да бъде представен в оригинал на недеформируема прозрачна основа – 2 броя

При изработване на проекта заявителя да осигури необходимата информация,съгласно чл.108 и чл.115 от ЗУТ. 

Съгласно чл.124б,ал.2 от ЗУТ решението да се разгласи с обявление, поставено на определените за това места в сградата на общината,както и на други подходящи места в съответната територия-предмет на плана и се публикува на интернет страницата на общината.

Решението, съгласно чл.124б,ал.4 от ЗУТ не подлежи на оспорване.

ПРИЛОЖЕНИЕ:1.Копие от документи за собственост-нот.актоне вх.рег.№1741/21.10.2016г

2.Копие от скица на имота №15-190578-04.02.2025г. 

3.Удостоверение изх.№94-00-3945/23.07.2026г. 

4.Задание на възложителя за проектиране на ПУП-ПЗ 

5.Копие - извадка от действащ ОУП за имота
6.Копие-извадка от действащ КККР на с.Горно Къпиново за достъп до имота
7.Копие от Заявление вх.№94-00-4020/23.07.2026г.

С уважение:

Кмет на община Кирково
Шинаси Сюлейман

Кмет на община Кирково
[image: image2.png]KIRKOVO MUNICIPALITY

g

I

Cerlified Management
System

ISO 9001 - ISO/IEC 27001




6884 с. Кирково, ул. Дружба №1, община Кирково, област Кърджали, Република България


� HYPERLINK "http://www.kirkovo.bg" �http://www.kirkovo.bg� , e – mail:kirkovo@ kirkovo.bg


тел. +359 3679 2016     тел. деловодство +359 3679 3951    факс: +359 3679 2099








